**Asmens gebėjimo pasirūpinti savimi ir priimti kasdienius sprendimus vertinimų ir išvadų**

**teikimo organizavimas**

**Asmens gebėjimo pasirūpinti savimi ir priimti kasdienius sprendimus vertinimų ir išvadų teikimo organizavimo tikslas –** nustatyti asmens, kurį teismo prašoma pripažinti neveiksniu tam tikroje srityje ar ribotai veiksniu tam tikroje srityje, gebėjimus pasirūpinti savimi ir priimti kasdienius sprendimus savarankiškai ar naudojantis pagalba konkrečiose srityse.

**Paslaugos sudėtis:** socialinio darbuotojo išvados dėl asmens gebėjimo pasirūpinti savimi ir priimti kasdienius sprendimus rengimas ir teikimas savivaldybei. Asmuo teismo tvarka gali būti pripažintas neveiksniu ar ribotai veiksniu tam tikroje srityje, nustatyta globa ir paskirtas globėjas tam tikroje srityje. Asmeniui suteikiama išsami informacija apie socialinio darbuotojo išvados dėl asmens gebėjimo pasirūpinti savimi ir priimti kasdienius sprendimus rengimą. Asmens gebėjimo pasirūpinti savimi ir priimti kasdienius sprendimus vertinimas ir išvadų teikimas atliekamas per 60 dienų nuo pavedimo atlikti vertinimą dienos.

**Paslaugos gavėjai:** Paslauga teikiama fiziniam asmeniui, kuris dėl negalios ar ligos negali suprasti savo veiksmų reikšmės ar jų valdyti tam tikroje srityje.

**Paslaugos trukmė**: pagal poreikį dienos metu.

**Paslaugos teikimo vieta:** Prašymas teikiamas Kauno rajono savivaldybės administracijos Socialinės paramos skyriuje, adresuSavanorių pr. 371, LT-49500 Kaunas, vyr. specialistė Evelina Davainienei, tel. Nr. 8 37 305 598, el.p. evelina.davainiene@krs.lt

Vertinimą atlieka ir išvadą pildo SBĮ Kauno rajono socialinių paslaugų centro Socialinių paslaugų skyriaus socialinė darbuotoja Urtė Kudulytė, socialinio darbo organizatorė Justė Maročkaitė, Ežero g. 23, Kaunas, tel. 8 37 3281985, el. p. centras@kaunorspc.lt

**Mokėjimas už paslaugas:** paslauga nemokama.

**Dokumentai, kuriuos reikia pateikti:** Prašymą dėl asmens pripažinimo neveiksniu tam tikroje srityje teismui gali pateikti asmens sutuoktinis, tėvai, pilnamečiai vaikai, globos (rūpybos) institucija arba prokuroras. Fizinis asmuo, norintis gauti šią paslaugą, kreipiasi į Kauno rajono savivaldybės administracijos Socialinės paramos skyrių ir pateikia nustatytos formos prašymą šiai paslaugai gauti ir gauti socialinio darbuotojo išvadą dėl asmens gebėjimo pasirūpinti savimi ir priimti kasdienius sprendimus. Teikiant prašymą, su savimi turėti du asmens dokumentus (savo ir asmens, kurio gebėjimus prašoma įvertinti).

**Kontaktiniai duomenys:** SBĮ Kauno rajono socialinių paslaugų centro Socialinių paslaugų skyriaus vedėja socialiniamsreikalams Dovilė Veličkaitė, d.velickaite@kaunorspc.lt tel., 837 328195, 8671 43 808

Socialinių paslaugų skyriaus socialinė darbuotoja Urtė Kudulytė, u.kudulyte@kaunorspc.lt, tel. 837 328195, 862095169

**Paslaugos teikimą reglamentuojantys teisės aktai**

Lietuvos Respublikos socialinės apsaugos ir darbo ministro 2015 m. gruodžio 10 d. įsakymu Nr. A1- 742 patvirtintas Asmens gebėjimo pasirūpinti savimi ir priimti kasdienisu sprendimus nustatymo tvarkos aprašas